Rossiya xokkey terma jamoasi Pxyonchxan Olimpiadasining finalida nemislarni yengib, oltin medalni qo‘lga kiritdi

Rossiya xokkey terma jamoasi Pxyonchxan Olimpiadasining oltin medallarini qo‘lga kiritdi.

Finalda Germaniya termasi bilan to‘qnash kelgan rossiyalik sportchilar 4:3 hisobida zafar quchdi. Bungacha 3-o‘rin uchun bellashuvda Kanada xokkeychilari Chexiyadan ustun kelgandi — 6:4.
Rossiyalik xokkeychilar turnirni Slovakiyadan qabul qilib olingan kutilmagan mag‘lubiyat bilan boshlagandi — 2:3. Guruhning 2-turidan boshlab ular o‘ziga kela boshladi. Avvaliga Sloveniya darvozasiga 8 ta shayba urib, 8:2 hisobida ustun kelgan jamoa, keyinroq AQShga imkoniyat qoldirmadi — 4:0.
Chorak finalda Rossiya norvegiyaliklarga imkoniyat qoldirmadi — 6:1. Final ostonasida esa Chexiya taslim etildi — 3:0. Va nihoyat final o‘yinida nemislarning kuchi yetmadi.
Sobiq Ittifoq terma jamoasi o‘z tarixida 7 marta Olimpiada chempionligini qo‘lga kiritgan. Rossiya termasi esa mustaqil jamoa sifatida Olimpiadalarda zafar qucha olmay kelayotgandi. Janubiy Koreyadagi bu sovrin birinchisi bo‘ldi. Eng sovrin kanadaliklarga tegishli — 9 ta.